Diari Oficial de la Generalitat Valenciana


Sumari del DOGV 7625, del 29-09-2015 (2015/7739)

Notificació de la sentència i de la interlocutòria d'aclariment dictades en el procediment de guarda i custòdia número 945/2014.
--------------------------------------------------------------------------------------------------------------------------------

### Dades del document

Número de DOGV
:   7625

Data del DOGV
:   29-09-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7739


Organisme emissor
:   Jutjat de Primera Instància i Instrucció Número 3 de Llíria

Tipus de document
:   Edicte

Notificació de la sentència i de la interlocutòria d'aclariment dictades en el procediment de guarda i custòdia número 945/2014. [2015/7739]  
De: Daniel Blagov Petrov.  
Procuradora: Isabel López Miró.  
Contra: Victoriya Nonkova Cholakova.  
Procurador/a: -  
María José Perosanz Sanchis, secretària judicial de l'òrgan abans mencionat, faig saber que en el procediment de guarda i custòdia número 945/2014 s'ha dictat sentència i interlocutòria d'aclariment del tenor literal següent:  
  
«Dispositiva  
Estime la demanda interposada per la procuradora dels tribunals Isabel López Miró, en nom i representació de Daniel Blagov Petrov, sobre adopció de mesures paternofilials, i dispose l'adopció de les mesures següents:  
a) Atribució de l'exercici de la pàtria potestat sobre la menor d'edat al pare.  
b) Atribució de la guarda i custòdia de la filla menor d'edat al pare.  
  
c) No fixació de règim de visites a favor del progenitor no custodi.  
  
d) Establiment d'una pensió d'aliments a favor de la menor i a càrrec de la progenitora paterna per import de 200 euros mensuals, actualitzables anualment conforme l'índex de preus al consum, i que pagarà per mesos anticipats dins dels cinc primers dies de cada mes.  
  
e) Les despeses extraordinàries de la menor seran abonades per meitat entre ambdós progenitors.  
f) Atribució de l'ús i gaudi del domicili conjugal al pare i a la filla menor d'edat.  
No hi pertoca fer expressa imposició en costes.  
Notifiqueu la present resolució a les parts, i feu-los saber que no és ferma i que en contra es pot interposar un recurs d'apel·lació en termini legal de 20 dies a comptar des de la notificació.  
Expediu un testimoniatge d'aquesta resolució per a unir-lo a les actuacions, i deixeu la resolució en el llibre de sentències.  
Esta és la meua sentència, que pronuncie, mane i firme Marta Marzal Escrivá, magistrada jutgessa del Jutjat de Primera Instància i Instrucció número 3 de Llíria.»  
«Dispositiva  
Estime la petició formulada per la procuradora Isabel López Miró, en nom i representació de Daniel Blagov Petrov, d'aclarir la Sentència de data 5 de març de 2015, dictada en el present procediment, en el sentit que s'indica:  
En el fonament jurídic primer ha de dir:  
?En el present supòsit el pare de la menor sol·licita l'adopció de les mesures següents:  
a) Atribució de la guarda i custòdia de la filla menor d'edat al pare i de l'exercici de la pàtria potestat.-  
En la part dispositiva, el punt d) ha de dir:  
?Establiment d'una pensió d'aliments a favor de la menor i a càrrec de la progenitora materna per import de 200 euros mensuals....-  
Expediu un certificat d'aquesta resolució, que quedarà unit a aquestes actuacions, i porteu-ne l'original al llibre de resolucions definitives.  
Mode d'impugnació: contra aquesta resolució no podrà interposar-se cap recurs, sense perjudici dels recursos que escaiguen, si és el cas, contra la resolució a què fa referència la sol·licitud d'aclariment.  
Així ho mana i disposa el jutge; en done fe.»  
I atés que la demandada, Viktoriya Nonkova Cholakova, es troba en parador desconegut, expedisc aquest edicte a fi que li valga de notificació de forma deguda.  
  
Llíria, 4 de juny de 2015.- La secretària judicial: María José Perosanz Sanchis.